  Майя Бывальцева «Культура» йӧскалык ӵектос улсын Эгра ёросысь Калыкъёслэсь эшъяськон юртсэс тупатъяны кутскизы. Ужъёс 4 миллион манетлэсь трос усёзы. Со сярысь элькун тӧролэн но кивалтэтлэн пресс-службазы ивортӥз. Лэсьтӥськисьёс юртлэсь азьпалзэ быдэсак выльдозы, укноосты, выжъёсты воштозы, пырон интызэ, подвалэз тупатъялозы. Озьы ик корказьзэ, юртэз котыртӥсь шобретэз но цокольной этажзэ умоятозы. Эгра ёросысь Калыкъёслэн эшъяськон юртсы 1967-тӥ арын пуктэм юртын ужа Та дыре Эграысь эшъяськон юртын 26 клубъёс ужало, куатез соос пӧлысь – нылпиос понна. Отчы 826 адями ветлэ, ӝыны палаез 14 аресозь пиналъёс. Араз шорлыдын 200-лэсь трос ужрадъёс ортчытъяло, отчы 50 сюрслэсь трос адями вуылэ. 2016-тӥ арын ужъюрт Кино фондысь кун юрттэт басьтонъя вожвылъяськонын вормиз. Со дырысен Эграысь Калыкъёслэн эшъяськон юртазы кинозал кылдӥз, отын араз 500-лэсь трос киносеансъёс ортчо, кино учкыны 9 сюрс пала учкисьёс ветло. Юртэз тупатъян ужъёсты 2021-тӥ арын пӧсьтолэзе йылпумъяны чаклало Тодэ вайытом, «Покчи шаерлэн лулчеберетэз» ӵектосъя туэ элькунын 26 лулчеберет юртъёсты тупатъяны малпало. Тегъёс: Эгра Удмуртия тупатъянужъёс Калыкъёслэнэшъяськонюртсы лэсьтськон  